गुरुनानक स्कूल फरल में लड़कियों को सिखाए आत्मरक्षा के गुर
गुरुनानकदेव पब्लिक स्कूल फरल में 3 दिवसीय स्व-सुरक्षा प्रशिक्षण शिविर का आयोजन किया गया। शिविर का शुभारंभ स्कूल के एमडी विक्रमजीत सिंह ने बच्चों को स्व-सुरक्षा का महत्व बताकर किया।
स्कूल की प्रधानाचार्य रेखा शर्मा ने समाज में प्रतिदिन लड़कियों के साथ बस में घर से बाहर कार्यस्थलों पर हो रहे दुर्व्यवहार की ओर ध्यान इंगित करते हुए लड़कियों को इस प्रशिक्षण शिविर में भाग लेने के लिए प्रोत्साहित किया।
स्कूल के कोच पीटीआई तनुज शर्मा जो कि एक कुशल अनुभवी अध्यापक हैं ने लड़कियों को स्व-सुरक्षा के दांव-पेच सिखाए। उन्होंने इस प्रशिक्षण को सभी छात्राओं के लिए आवश्यक बताया। स्कूल के डायरेक्टर एमपी तुली जो कि खुद सेना में रहे चुके हैं ने भी बच्चों को स्व-सुरक्षा के कुछ तरीके सिखाए। तुली ने कहा कि लड़कियां जब शिक्षा प्राप्त करने के लिए घर से बाहर निकलती हैं तो उन्हें अनेक कठिनाइयों का सामना करना पड़ता है। इससे कई बार लड़कियां डर कर घर बैठ जाती हैं उनकी पढ़ाई अधूरी रह जाती है। इस बात को मद्देनजर रखते हुए इस शिविर का आयोजन किया गया है।
पूंडरी | गुरुनानकस्कूल में आत्म सुरक्षा के दांव-पेच सीखती छात्राएं।
hin_Deva hin_Deva hin_Deva hin_Deva hin_Deva